alexandrainst/scandi-wiki huggingface dataset:
Kim Myeong-su

Kim Myeong-su (født 1. januar 1985) er en sørkoreansk handikappet bocciaspiller, som konkurrerer i klassen BC1, som er en av klassene for utøvere med cerebral parese.

Karriere
Kim deltok ved ASP-mesterskapet i boccia 2009 (Asia and South Pacific Championship), som ble arrangert i Hongkong. I den individuelle konkurransen vant han alle sine kamper, og vant til slutt finalen 4-1 over sin landsmann Park Jae-Suk. I lagkonkurransen (BC1/2) fikk Sør-Korea bronse, etter at de tapte semifinalen mot Kina, men vant deretter bronsefinalen 8-5 over Japan. 

Året etter deltok han ved VM i boccia 2010 i Lisboa i Portugal. I gruppespillet vant han sine tre kamper i gruppespillet, og gikk videre til sluttspillet. Der tapte han imidlertid 1/8-delsfinalen, med 4-5 mot brasilianske António Nunes Silva Nuta, og endte på 10.-plass. I lagkonkurransen vant Sør-Korea gull, etter seier 8-1 over Thailand i finalen. Senere på året fikk han også bronse ved Asian Para Games 2010 i Guangzhou, der han slo kinesiske Yuan Weibo 6-1 i bronsefinalen.

Ved Verdenscupen i boccia 2011 (CPISRA Boccia World Cup 2011) kom han på 17.-plass. Igjen fikk Sør-Korea gull i lagkonkurransen i klassen BC1-2. Ved utgangen av 2011 var han rangert som nummer 10 i verden i sin klasse.

Ved Paralympiske sommerleker 2012 i London deltok han både individuelt og i lagkonkurransen. Han tapte kvartfinalen 1-7 for brasilianske Jose Carlos Chagas de Oliveira, og endte til slutt på 8.-plass, etter at han tapte kampen om syvendeplassen mot thailandske Witsanu Huadpradit. Han deltok også i lagkonkurransen, der Sør-Korea ble slått ut av Kina i kvartfinalen.

Referanser

Eksterne lenker
 Profil hos IPC
 London 2012 - So-Yeong Jeong
 London 2012 - Athletics - Boccia (resultater PL 2012)

Sørkoreanske bocciaspillere
Sørkoreanske handikappidrettsutøvere
Verdensmestere i boccia
Deltakere for Sør-Korea under Paralympiske sommerleker 2012
Fødsler i 1985
The Downs

The Downs er en red eller et sjøområde ved kysten av Kent, mellom North Foreland og South Foreland, i den sørlige delen av Nordsjøen nær Den engelske kanal. I 1639 fant slaget ved the Downs sted der, en nederlandsk flåtestyrke ødela en spansk flåtestyrke som hadde søkt tilflukt i nøytralt engelsk farvann.

Fra Elisabethansk tid har The Downs bidratt til å gjøre Deal til en av Englands fremtredende havner og på 1800-tallet ble det utstyrt med telegraf og tårn for tidssignal (timeball tower) så fartøy kunne korrigere sitt kronometer.

Området har ankringsdybde ned til 22 meter (12 favner) og selv med sørlig kuling gir området noe le, samtidig som det ved slike forhold ikke var uvanlig med grunnstøtinger. Fra øst avgrenses og beskyttes området av Goodwin Sands og fra nord og vest av den engelske kysten. I seilskutetiden ble The Downs mye brukt som base for engelske krigsskip som patruljerte Nordsjøen og et samlingsområde for opprustede eller nybygde skip fra marineverftet ved Chatham Dockyard, som HMS «Bellerophon». 

The Downs ligger også strategisk mellom doverstredet og utløpet av Themsen (Thames Estuary) så både handelsfartøy som ventet på østlig vind for å seile Den engelske kanal og de som skulle til London samlet seg der, ofte for ganske lange perioder. Ifølge  Deal Maritime Museum og andre kilder så er det notert at så mange som 800 seilskip har vært ankret samtidig.

I nåtiden, hvor Den engelske kanal fremdeles er en av verdens mest trafikkerte farvann så benyttes området ennå av ferger og andre fartøyer for å søke ly i dårlig vær.

Referanser

Litteratur 
 Cordingly, David (2004) Billy Ruffian: The Bellerophon and the Downfall of Napoleon: The Biography of A Ship of the Line, 1782–1836, London: Bloomsbury Publishing. ISBN 0-7475-6544-9
 Robson, Martin (2005) The Battle of Trafalgar, Conway Maritime Press, ISBN 0-85177-979-4

England
Kent
DS «Statsraad Stang»

DS «Statsraad Stang» var en hjuldampbåt på Norsjø i Telemark. 

DS «Statsraad Stang» ble trolig bygget ved Thomas Dunn Marshall verft i South Shields i England i 1851. Den ble fraktet i deler og satt sammen ved Fjærestrand. Båten gikk i rute mellom Tangen brygga ved Heddalsvatnet og Fjærestrand i Solum.
1871 ble skipet bortleid til staten som karanteneskip, og lå ved Hovedøybukten i Kristiania. 
1872 ble hun antagelig solgt til Sverige. I boken «Ådalen 1» nevnes det at Locknö Ångsågs Bolag eide DS «Statsraad Stang». De brukte den som last- og slepebåt. Videre skjebne er ukjent.

Se også 
 Liste over båter som har trafikkert Telemarkskanalen

Norske dampskip
Sjøfart i Vestfold og Telemark
Skip fra 1851
Skip bygget i Storbritannia
Artikler i sjøfart-prosjektet
Călin Peter Netzer

Călin Peter Netzer (født 1. mai 1975 i Petroșani) er en rumensk regissør, manusforfatter og filmprodusent.

Netzer bodde i Cluj før han utvandret sammen med familien til Vest-Tyskland i 1983 og bosatte seg til slutt i Stuttgart, der han tok abitur. Han reiste tilbake til Romania for å studere filmregi i București (1994–1999).

Hans første langfilm, Maria (2003), vant spesialprisen under Filmfestivalen i Locarno i 2003. Hans andre film var Medalia de onoare («Æresmedaljen», 2009). Hans tredje film, Mor og sønn (2013), vant Gullbjørnen under Filmfestivalen i Berlin 2013.

I 2013 ble han utnevnt til æresborger av byen Petroșani.

Filmografi

Spillefilm 

 2003: Maria
 2009: Medalia de onoare
 2013: Mor og sønn (Pozitia copilului) 
 2016: Ana, mon amour

Kortfilm 

 1996: Maria
 1998: Zăpada mieilor

Priser 
 Juriens spesialpris ved Locarno internasjonale filmfestival for Maria, 2003
 Premie for beste regi ved Den internasjonale filmfestivalen Transylvania, 2010, for Medalia de onoare
 Gullbjørnen for Mor og sønn ved Filmfestivalen i Berlin, 2013
 Dana Bunescu fikk Sølvbjørnen for «fremragende kunstnerisk prestasjon» for klipp av Ana, mon amour ved Filmfestivalen i Berlin, 2017

Referanser

Eksterne lenker 
 

Rumenske regissører
Tyske regissører
Rumenske manusforfattere
Rumenske filmprodusenter
Nordkjosbotn videregående skole

Nordkjosbotn videregående skole er en videregående skole på Nordkjosbotn i Balsfjord kommune i Troms og Finnmark. Troms og Finnmark fylkeskommune står som driver og eier av skolen. Skolen har hovedsakelig elever fra Balsfjord, Storfjord og Lyngen, men også elever fra både Finnmark og Nordland, spesielt gjelder dette VG2 og VG3 automatisering.

Skolen ble startet opp i 1983 med mekaniske fag. Hele skolen sto klar til bruk høsten 1985, og hadde da følgende studieretninger:

 AF (allmennfag)
 HK (handel og kontor)
 HH (husholdningsfag)
 HI (håndverk og industri)

Fagtilbud 
Hvilke utdanningstilbud skolen har  pr i dag finner du på vår hjemmeside: https://nordkjosbotn.vgs.no/?from=xiaodiaomao.com

Skolen har i dag et lite hybelhus like i nærheten for elever som bor langt unna skolen.

Skolens hovedmål 
Nordkjosbotn videregående skole ønsker å være en ressurs for videregående opplæring i kommunene Balsfjord, Storfjord og Lyngen. Skolens mål er gode faglige resultat og høy kvalitet på alt arbeid. For å oppnå dette satser vi på ansvarsavklaring, samarbeid, trivsel og trygghet.

Eksterne lenker 
 Nordkjosbotn videregående skole
 Balsfjord kommune

Videregående skoler i Troms og Finnmark
Skoler i Balsfjord
VM i skiskyting 2016

VM i skiskyting 2016 ble arrangert i Holmenkollen i Oslo 3.–13. mars 2016. Cirka 350 deltakere fra i underkant av 40 deltakernasjoner konkurrerte i elleve øvelser. 

Oslo og Holmenkollen arrangerte VM i skiskyting også i 1986 og 2000, i tillegg til å ha arrangert enkelte av VM-øvelsene tre ganger tidligere, i 1990, 1999 og 2002. Elverum (1965) og Vingrom (1977) har tidligere arrangert mesterskapet.

De franske utøverne Martin Fourcade og Marie Dorin-Habert ble mesterskapets beste utøvere. Fourcade tok tre gull og ett sølv individuelt, mens Dorin-Habert tok to gull, ett sølv og én bronse individuelt, i tillegg til at hun var med på det franske stafettlaget som tok sølv. Både Dorin Harbert og Fourcade var med på det franske Mixstafett-laget som tok gull. Frankrike ble dermed også mesterskapets beste nasjon med totalt elleve medaljer.

Søknadsprosess
Oslo var eneste søker til mesterskapet, slik at vedtaket i International Biathlon Union (IBU) høsten 2012 på deres årlige konferanse i Merano i Italia i realiteten var en formalitet. Før dette hadde Norge søkt om å få arrangere VM i skiskyting både i 2013 og 2015, men tapte for henholdsvis tsjekkiske Nové Město na Moravě og finske Kontiolax.

Arrangørorganisasjon 
Tidligere skihopper Per Bergerud var administrerende direktør for organisasjonskomitéen for mesterskapet, mens tidligere håndballspiller Inge Hansen var styreleder for komitéen, som er eid av Norges Skiskytterforbund (70 %) og Skiforeningen (30 %). Komitéen hadde også ansvaret for å arrangere verdenscuprenn og prøve-VM i Holmenkollen i 2015.

Program
Alle tider er lokal tid (UTC+1).

Åpningsseremonien 
Åpningsseremonien fant sted på Universitetsplassen om kvelden 2. mars.  Seremonien ble ledet av Nadia Hasnaoui. Det var taler ved kulturminister Linda Helleland, Oslos ordfører Marianne Borgen og IBU-president Anders Besseberg som også erklærte mesterskapet for åpnet. Artistene Alexander Rybak, Gaute Ormåsen, Christel Alsos, Oslo Soul Children, Freddy Kalas og Wenche Myhre opptrådte også.

Medaljevinnere

Kvinner

Menn

Mixstafett

Medaljestatistikk

Norske utøvere
15. februar utførte Norges Skiskytterforbund endelig VM-uttak av fem kvinner og seks menn.

Kvinner

Menn

Referanser

Eksterne lenker
 

VM i skiskyting 2016
VM i skiskyting 2015

VM i skiskyting 2015 ble avholdt i Kontiolax i Finland fra 5. til 15. mars 2015.
Beste kvinnelige utøver ble Marie Dorin Habert fra Frankrike, med to individuelle gull og to sølv fra stafettene. Beste mannlige utøver ble Erik Lesser fra Tyskland, med ett individuelt gull og ett stafettgull. Beste nasjon på medaljestatistikken ble Frankrike, mens beste nasjon på poengstatistikken ble Norge. Tarjei Bø fra Norge var den utøveren som tok flest medaljer, med sine fem.

Stadion, arena og program

Medaljevinnere

Menn

Kvinner

Mixstafett

Medaljeoversikt

Nasjoner

Beste utøvere

Totalt tok 37 utøvere medaljer under dette mesterskapet.

Norske utøvere
9. februar utførte Norges Skiskytterforbund et forhåndsuttak av fire menn og to kvinner. 15. februar, ble resten av uttaket på totalt 11 utøvere annonsert, hvorav seks menn og fem kvinner.

Menn

Kvinner

Referanser

Eksterne lenker
 
 IBUs nettsted for VM 2015

 
Skiskyting i 2015
Internasjonale mesterskap i 2015
Internasjonale mesterskap i Finland
Norra Karelen
Sport i Finland i 2015
Skiskyting i Finland
VM i skiskyting 2017

VM i skiskyting 2017 ble arrangert i Hochfilzen i Østerrike fra 9. til 19. februar 2017. Hochfilzen hadde fra før arrangert tre tidligere verdensmesterskap, i 1978, 1998 (enkelte øvelser) og 2005.

Søknadsprosess
Hochfilzen ble valgt av i International Biathlon Union (IBU) høsten 2012 på deres årlige konferanse i Merano i Italia. Hochfilzen ble valgt foran Östersund med 27 mot 20 stemmer.

Program
Alle tider er lokal tid (UTC+1).

Medaljevinnere

Kvinner

Menn

Mixstafett

Medaljestatistikk

Se også 
Junior-VM i skiskyting 2017
Junior-EM i skiskyting 2017
EM i skiskyting 2017

Referanser

Eksterne lenker
Lachlan Morton

Lachlan David Morton (født 1. oktober 1992 i Sydney) er en profesjonell australsk landeveissyklist. Han sykler for EF Education First.

Seire 

2010
Sammenlagt, Coupe des Nations Abitibi
3. og 6. etappe
2012
Iron Horse Classic
2013
3. etappe, Tour of Utah

2015
Bob Cook Memorial
 2016 
Sammenlagt, Tucson Bicycle Classic
2. etappe
Sammenlagt, Tour of the Gila
1. etappe
3. etappe, Cascade Classic
Sammenlagt, Tour of Utah 
3. og 7. etappe

Referanser

Eksterne lenker 
 

Australske syklister
Personer fra Sydney
Fødsler i 1992
Ila Brass Band

Ila Brass Band (IBB) er et brassband som holder til i Ila i Trondheim. Ensemblet ble stiftet i 1972.

IBB består av det som kalles en standard brassbandbesetning på ca. 30 musikere. Ensemblet har sitt navn fra bydelen Ila i Trondheim, men består i dag av musikere bosatt i hele Trondheimsregionen. Trondheims brede studietilbud har ført til at IBB er sammensatt av musikere fra alle Norges landsdeler, og ensemblet har utviklet seg til å bli et samlingspunkt for musikere.

Ensemblet har i mange år deltatt i Trøndersk mesterskap, elitedivisjonen i Norgesmesterskapet for brassband og Siddis Brass. Ila Brass Band har sågar representert Norge i europamesterskapet for brassband.

Diskografi
 CD: Klang(!) (2012)
 CD: Arktisk Brass (1995)
 CD: Ila Brass Band meets Ray Farr (1991)
 LP : Ila Brass (Kumlokk) (1984)
 Kassett: Softly, Softly (1988)
 Kassett: Ila Blåseensembles Brass Band (1982)

Norgesmesterskapet for brassband
 CD: NM for Brassband (1993)
 CD: NM for Brassband (1994)
 CD: NM for Brassband (1997)
 CD: NM for Brassband (1998)
 CD: NM for Brassband (2001)
 CD: NM for Brassband (2004)
 CD: NM for Brassband (2006)
 CD: NM for Brassband (2010)

Europamesterskapet for brassband
 European Brass Band Championship (1990)

Referanser

Eksterne lenker 
 Ila Brass Band

Norske brassband
Musikk i Trondheim
Ila (Trondheim)
Band etablert i 1972
Gojira

GOJIRA er et heavy metal-band fra Bayonne i Frankrike, som ble stiftet i 1996. Bandet gikk under navnet GODZILLA frem til 2001. Deres første studioalbum var TERRA INCOGNITA, som ble utgitt i 2001.

Bandmedlemmer 
 Joseph «Joe» Duplantier på vokal 
 Mario Duplantier på trommer
 Christian Andreu på gitar
 Jean-Michel Labadie på bass

Joe og Mario Duplantier er brødre

Diskografi 
- 2001: Terra Incognita 
- 2003: The Link 
- 2005: From Mars to Sirius 
- 2008: The Way of All Flesh 
- 2012: L'Enfant Sauvage 
- 2016: Magma 
- 2021: Fortitude

Eksterne lenker 
 
 
 

Franske heavy metal-band
Thrash metal-band
Groove metal-band
Progressiv metal-band
Band etablert i 1996
Magnhild Styhr

Magnhild Sofie Styhr (født 5. desember 1891 i New York, død 22. juni 1979 i Kristiansand) var en norsk pianist og klaverpedagog.

Liv og virke 
Hun debuterte i Kristiania i 1915, men studerte i perioden 1909–1912 med Karl Nissen i Kristiania. Perioden 1912–1914 studerte hun med Ernö Dohnanyi i Berlin, 1918–1920 med Isidor Philipp i Paris og i perioden 1921–1922 med Alfredo Casella i Roma. Hun har også studert med George Gershwin i USA.

Styhr var virksom i Amerika i perioden 1924–1932, blant annet flere recitals i New York, derav to konserter i Town Hall, siste gang i 1926. Deretter virksom i Kristiansand. På sine konsertprogrammer hadde hun ofte norsk musikk (Edvard Grieg og Agathe Backer Grøndahl) samt verker av Claude Debussy og Maurice Ravel. Solist med Oslofilharmonien i 1921, med verk av Emile Bernard og Camille Saint-Saens. 

Elever av Styhr er Benny Dahl-Hansen, Harald Glattre og Tore Christiansen.

Styhr var med og stiftet Kristiansand Musikklærerforening i 1916, hun var leder for foreningen i årene 1948 - 51, og hun ble æresmedlem i 1969.

Referanser

Litteratur 
 Johannes Seland: Mennesker jeg møtte (utgitt av Fædrelandsvennen 1990, s 67 - 69)

Norske klassiske pianister
Personer fra New York City
VM-medaljører i skihopping

VM-medaljører i skihopping er en oversikt over medaljevinnerne i skihopping under Verdensmesterskapet på ski, nordiske grener som er arrangert av FIS fra og med 1925. Inkludert er det ekstra arrangementet i lagkonkurranse – Ski-VM 1984 i Engelberg. Oversikten inkluderer ikke medaljevinnere fra de olympiske vinterleker mellom 1924 og 1980, selv om OL-rennene i den perioden også ble regnet som verdensmesterskap.

Menn

Stor bakke
Arrangert i samtlige mesterskap siden 1925. Før 1962 var det ett hopprenn i hvert mesterskap, og det ble benevnt spesielt hopprenn.

Normalbakke
Arrangert siden 1962.

Lagkonkurranse, stor bakke
Arrangert første gang i 1982. Også arrangert i 1984, da lagkonkurransen ikke var på OL-programmet under Vinter-OL 1984 i Sarajevo.

Lagkonkurranse, normalbakke
Arrangert tre ganger - i 2001, 2005 og i 2011.

Kvinner

Stor bakke
Arrangert første gang i Ski-VM 2021.

Normalbakke
Arrangert første gang i Ski-VM 2009.

Lagkonkurranse, normalbakke
Arrangert første gang i Ski-VM 2019.

Mikslag

Lagkonkurranse, normalbakke
Arrangert første gang i Ski-VM 2013.

Medaljefordeling

Mestvinnende utøvere
Oppdatert per Ski-VM 2021
Inkludert Ski-VM 1984.
Ikke inkludert medaljer vunnet under de olympiske vinterleker mellom 1924 og 1980, selv om OL-rennene i den perioden også ble regnet som verdensmesterskap

Nasjonsvis
Oppdatert per Ski-VM 2021
Kursiv skrift angir nasjoner som ikke lenger eksisterer

 * – Vest-Tyskland og Øst-Tyskland stilte med separate lag i VM fra og med 1954, men med samlet lag i OL til og med 1964.

Kilder
Resultater hos FIS-ski.com
Resultater hos The-sports.org
Resultater, menn hos skisport365.com
Resultater, kvinner hos skisport365.com

Skihopping under ski-VM
Lister over sportsutøvere
José Pékerman

José Néstor Pékerman Krimen (født 3. september 1949 i Villa Domínguez, Villaguay, Entre Ríos) er en argentinsk tidligere fotballspiller og fotballtrener. Han har trent  (2004–2006) og  (2012–). Pékerman var trener for Argentinas landslag under VM i 2006.

Referanser

Kilder 
 Pekerman set for Colombia post  - 6. januar 2012, hentet 20. februar 2013

Eksterne lenker 
 

Argentinske fotballspillere
Argentinske fotballtrenere
Trenere i Fotball-VM 2006
Trenere i Fotball-VM 2014
Trenere i Fotball-VM 2018
Fotballspillere for Argentinos Juniors
Fotballspillere for Independiente Medellín
Fotballtrenere for Deportivo Toluca FC
Fotballtrenere for Tigres de la UANL
Trenere for Argentinas herrelandslag i fotball
Trenere for Colombias herrelandslag i fotball
Personer fra provinsen Entre Rios
Steffen Andreassen

Steffen Andreassen (født 18. juli 1990) er en norsk fotballspiller som er målvakt for FK Senja.

Andreassen har også tidligere spilt for FK Senja og var innom Tromsdalen UIL før han foran 2011-sesongen kom til Tromsø, hvor han var fast målvakt for klubbens andrelag, og reserve for tippeliga-laget. I 2013-sesongen er han tilbake i sin gamle klubb Senja.

Referanser

Kilder
 Søk hos Aftenpostens fotballsider 100% fotball
 FK Senja spillerstall 2013

Eksterne lenker 
 

Norske fotballspillere
Fotballspillere for Tromsø IL
Sergio Batista

Sergio Daniel «Checho» Batista (født 9. november 1962) er en argentinsk fotballtrener og tidligere -spiller. Batista spilte mye av karrieren sin for Argentinos Juniors, og hadde også 39 lanskamper for  mellom 1985 og 1990. Han var dermed verdensmester med Argentina i VM i 1986 og var med i troppen som kom til finalen i VM i 1990. 

Sergio Batista tok over Argentinas OL-landslag og vant gull med laget i OL. Batista var også trener for Argentina i ett år, fra juli 2010 etter at Maradona gikk av etter VM i Sør-Afrika til juli 2011, da Argentina røk ut av Copa América 2011. Batista var bare utnevnt som såkalt mellom-trener («caretaker manager»). Etter to seire, 1-0 over  og 4-1 over vedensmester  fikk Batista rollen fast. Han fortsatte med 1-0 over Brasil.

Referanser

Eksterne lenker 
 

Argentinske fotballspillere
Argentinske fotballtrenere
Spillere i Fotball-VM 1986
Spillere i Fotball-VM 1990
Fotballspillere for Argentinos Juniors
Fotballspillere for CA River Plate
Fotballspillere for CA Nueva Chicago
Fotballspillere for All Boys
Fotballtrenere for CA Bella Vista
Fotballtrenere for Argentinos Juniors
Fotballtrenere for Talleres de Córdoba
Fotballtrenere for Club Atlético Nueva Chicago
Fotballtrenere for All Boys
Fotballtrenere for Godoy Cruz
Fotballtrenere for Qatar SC
Fotballtrenere for Shanghai Shenhua
Trenere for Argentinas herrelandslag i fotball
Trenere for Bahrains herrelandslag i fotball
Verdensmestere i fotball
Personer fra Buenos Aires
Stjerners massetap

Stjerners massetap er et fenomen observert i noen massive stjerner. Det oppstår når en utløsende hendelse forårsaker utkastingen av en stor andel av stjernens masse. Stjerners massetap kan også oppstå når en stjerne gradvis mister materiale til en ledsager i et dobbeltstjernesystem, eller ut de det interstellare rom.

Litteratur

Eksterne lenker 
   Simulation of a Red Supergiant displaying instability and mass loss
 

Stjernefenomener
Artikler i astronomiprosjektet
Nordfold (kommune)

Nordfold (NO-1846)  er en tidligere herredskommune i Salten i Nordland fylke som ble opprettet den 1. januar 1906 etter en deling av Nordfold-Kjerringøy. Ved delingen hadde kommunen et areal på 560,8 kvadratkilometer og 1 485 innbyggere. Nordfold hadde navn etter fjorden Nordfolda. Administrasjonssenteret lå i Nordfold hvor også Nordfold kirke ligger. I 1964 ble herredet sammenslått med Steigen kommune.

Utstrekning

Kommunen utgjorde arealet som tilsvarte Nordfold sogn med landområder på nord- og sørsiden av Nordfolda og rundt fjordarmene, grovt sett fra Hjartøya til grensen til Hamarøy. I nord grenset Nordfold til Leiranger og Steigen, i nordøst og øst til Hamarøy, i sørøst til Sørfold og i sørvest og vest til Kjerringøy kommuner. Største avstand fra nord til sør var 25 kilometer og fra øst til vest 71 kilometer.

Grensebeskrivelse
I nordvest fra Storaustinden langs vannskillet via Nordfoldeidet, Reinkalvtinden og Hatten til Skranstadtinden nord for Litle Balkjosen som var det nordligste punktet i Nordfold. Videre gikk grensen sør/sørøstover langs vannskillet mellom Balkjosen og Straumfjordvatnet, mellom Nordfolda og Storvatnet og mellom Storvatnet og Hopvatnet til punkt mellom Stortinden og Nordkalvtinden, hvorfra grensen fulgte den nåværende kommunegrensa til Hamarøy sørøstover til et punkt nord for Gjerdalen. Grensen fortsetter sørvestover langs vannskillet via Silhop- og Horndalsfjellet
til Blåfjell, inn på den nåværende sørgrensen til Steigen kommune vest til Mulneset. Grensen går rundt Hjartøya og i nordvestlig retning over fjorden til utgangspunktet ved Storaustinden.

Virksomhet og næring
I 1902 var Nordfold delt inn i 12 skolekretser. Det var landhandlere i Nordfold og på Åbornes. Poståpnerier og rikstelefon i Nordfold og Mørsvikbotn. Rikstelefon også i Segelstein. Langs fjorden var det anløp av lokalbåt i Nordfold, Hopen og Mørsvik. Den første statsfinansierte veien ble bygd mellom Nordfold, over Nordfoldeidet, til Leiranger kommune.

Sammenslåing
1. januar 1964 opphørte Nordfold å eksistere som egen kommune da Steigen, Nordfold, Leiranger og deler av Kjerringøy ble slått sammen til den nye Steigen kommune. Grunnkretsen Mørsvik nord for Horndalsfjellet i den sørøstlige delen av Nordfold, med gårdene Salhus, Mørsry, Mjånes og Mørsvikbotngårdene, ble samtidig overført til Sørfold kommune. Dette området hadde et areal på 135,55 kvadratkilometer med 268 innbyggere.

Befolkningsutvikling
Folkemengde oppgitt for Nordfold sogn eller kommune i forskjellige år:

Kilde: Folketellinger fra Statistisk sentralbyrå

Noter

Referanser

Eksterne lenker
 Lovdata: Forskrift om sammenslåing av Nordfjord, Leiranger, Steigen, Nordfold, Sørfold, Kjerringøy, Hamarøy og Tysfjord kommuner, Nordland.

Tidligere kommuner i Nordland
Steigens historie
Sørfold
Norske kommuner etablert i 1906
Kommuner opphørt i 1964